Üldkohtu (kolmas koda) 27. aprilli 2016. aasta otsus – ANKO vs. komisjon

(kohtuasi T‑155/14)

„Vahekohtuklausel — Teadusuuringute, tehnoloogiaarenduse ja tutvustamistegevuse kuuenda raamprogrammi raames (2002–2006) sõlmitud toetuslepingud — Projektid Persona ja Terregov — Abikõlbulikud kulud — Väljamakstud summade tagasimaksmine — Vastuhagi — Viivitusintress”

1. Kohtumenetlus — Pöördumine Esimese Astme Kohtusse vahekohtuklausli alusel — Leping, millele kohaldatakse riigisisest õigust — Riigisisese materiaalõiguse kohaldatavus — Pädevust reguleerivate riigisiseste õigusnormide kohaldatamatus — Tõendamist reguleeriv siseriiklik õigus, mis kuulub materiaalõiguse valdkonda (ELTL artikkel 272) (vt punktid 39–47)

2. Euroopa Liidu eelarve — Liidu finantsabi — Abi saaja kohustus täita abi andmise tingimusi — Komisjoni poolt finantsauditi koostamine — Auditiaruanne, mis ei ole kahjustavat meedet ettevalmistav dokument — Võistlevuse põhimõtte ja õiguse olla ärakuulatud kohaldatamatus (ELTL artiklid 288 ja 299) (vt punktid 54–56)

3. Euroopa Liidu eelarve — Liidu finantsabi — Abi saaja kohustus täita abi andmise tingimusi — Vaid tegelike kulude rahastamine — Deklareeritud kulude tegelikkusele vastamise põhjendamine — Tõendamiskoormise jaotus (ELTL artikkel 317) (vt punktid 65–67, 122 ja 123)

4. Euroopa Liidu eelarve — Liidu finantsabi — Abi saaja kohustus täita abi andmise tingimusi — Vaid tegelike kulude rahastamine — Deklareeritud kulude tegelikkusele vastamise põhjendamine — Personalikulud — Kohustuse esitada usaldusväärsed tööaja arvestuse tabelid, et põhjendada deklareeritud kulusid lepingute täitmiseks kasutatud töötajate osas, täitmata jätmine — Abikõlbmatud kulud (vt punktid 82–92)

5. Euroopa Liidu eelarve — Liidu finantsabi — Abi saaja kohustus täita abi andmise tingimusi — Vaid tegelike kulude rahastamine — Deklareeritud kulude tegelikkusele vastamise põhjendamine — Komisjoni koostatud finantsaudit — Audiitoritele nende nõutud teabega tutvumisest keeldumine — Abi andmise tingimuste rikkumine (vt punktid 103–113)

6. Euroopa Liidu eelarve — Liidu finantsabi — Abi saaja kohustus täita abi andmise tingimusi — Vaid tegelike kulude rahastamine — Komisjoni algatatud menetlus abikava raames tehtud ettemakse tagasinõudmiseks — Tagasimaksmise nõue, mis tuleneb lepingute tingimustest — Proportsionaalsuse põhimõtte kohaldatamatus (vt punkt 127)

7. Euroopa Liidu eelarve — Liidu finantsabi — Abi saaja kohustus täita abi andmise tingimusi — Vaid tegelike kulude rahastamine — Komisjoni algatatud menetlus abikava raames tehtud ettemakse tagasinõudmiseks — Lõplikus auditiaruandes esitatud järelduste arvessevõtmine (vt punkt 135)

Ese

ELTL artikli 272 alusel esitatud hagid, millest esimeses palutakse esiteks tuvastada, et komisjoni nõue, et hageja maksaks tagasi toetused, mille teadusuuringute, tehnoloogiaarenduse ja tutvustamistegevuse kuuenda raamprogrammi raames (2002–2006) sõlmitud lepingute nr 045459 „Perceptive Spaces promoting independent Aging“ ja nr 507749 „Impact of e-governance on local and regional administrative services“ täitmiseks talle välja maksti, on põhjendamata, ja mõista komisjonilt välja esimesena nimetatud lepingu alusel veel välja maksmata toetuste summa, ning teises, vastuhagis palutakse, et hageja maksaks tagasi nende lepingute alusel põhjendamata makstud toetused.

Resolutsioon

1. Jätta ANKO AE Antiprosopeion, Emporiou kai Viomichaniase hagi rahuldamata.

2. Kohustada ANKO AE Antiprosopeion, Emporiou kai Viomichaniast maksma Euroopa Komisjonile summa 606570,61 eurot, mis võrdub rahalise toetusega, mis talle maksti teadusuuringute, tehnoloogiaarenduse ja tutvustamistegevuse kuuenda raamprogrammi raames (2002–2006) sõlmitud lepingute nr 045459 „Perceptive Spaces promoting independent Aging“ ja nr 507749 „Impact of e-governance on local and regional administrative services“ alusel, ning sellele lisanduv viivisintress alates 3. maist 2014 määraga 3,75%.